Hübj

Järgeline hübj () vai Evrazijalaine hübj, mugažo Hungjäine paginoiš, om Pulonvuiččiden heimkundan Pulod-sugukundan lihansöi meclind. Hübj om üks' kaikiš jaredambišpäi puloišpäi Mal.

 Levigandmižavaruz 
Lind voib putta vastha kaiked Evrazijadme päiči tundras, Benilüksan maiš (kadonu), Britanijan sariš i Indokitaiš. Eläb Pohjoižafrikas mugažo. Virginijan hübj otab pojavad arealad Pohjoižamerikas da Suviamerikas.

 Irdpol'ne nägu 
Hübj om korvikaz. Hibj om bučunvuitte, ruskedkarvaiženke ližamujunke. Venäman Lodehen lind om järedamb mi suves i Amerikas, ižačun hibj om 2,1..2,7 kg vedutte, emäčud jügedamba 3,0..3,2 kilogrammhasai. Täuz'igäižen lindun suugiden maihutuzkeskust sase 160..190 santimetrhasai, hibj oleleb 60..75 sm pitte. Ištten pid'oiteleb hibjad püštti päiči hungandad.

 Elonlad 
Lindud ei varaikoi ristitud, voidas elänzoitta lidnan südäimes Päivlaskmaižen Evropan maiš. Hübj ecib kebnad äilugušt sötet, tacib jänišid, nühtajid, neglikoid, kronid, vezilinduid da kananvuiččid.

Aigaižel kevädel paneb munid man kophudhe, kuden alaoksiden al (konz lumikate om völ), ronguiden vai lanktud tüviden keskes, mägen vai jogialangišton pautkel. Lind om lujanke änenke, hungab-klungab erazvuiččenke znamoičendanke.

 Alaerikod 
Rahvahidenkeskeine ornitologoiden ühtištuz lugeb kuz'toštkümne hübjän alaerikod:
Alaerik  Leviganduz  Pirenejan pol'sar'    Skandinavijaspäi i Francijaspäi Venäman päivlaskmhasai  Turkanmaspäi Bolgarijhasai, Romanii, Ukrainan suvi  Irakaspäi Pakistanhasai  Venäman evropine pala  Uralanmäged, Sibir'  Sibir', Mongolijan pohjoine  Sibir', Jakutii  Kazahstan, Mongolii, Kitai  Iranaspäi i Turkmenistanaspäi Kitajhasai  Gimalajad, Tibet   Tibetan mägišt  Tariman alang, Kitain päivlaskm, Mongolijan pohjoine  Kitai, Korejan pol'sar'  Sibir', Mongolii, Kitai  Sahalin, Kurilan sared

 Homaičendad 

 Irdkosketused 
 Venäman sel'grodaižed živatad: Hübj sevin.ru-saital. (venäkelel)

Kategorii:Pulod
Kategorii:Živatad kirjamišton mödhe
Kategorii:Lindud
Kategorii:Meclindud